cyanic-selkie/wikianc huggingface dataset:
Վիրավոր հրեշտակը (նկար)
Ստեղծման պատմություն
1902 թվականի աշնանը նկարչի՝ Հուգո Սիմբերգի մոտ ի հայտ եկավ սուր նյարդային խանգարում։ Նա բուժում ստացավ ընդհուպ մինչև 1903 թվականի գարունը Հելսինկիի Կալլիո հիվանդանոցում։ Հայտնի է նաև այն փաստը, որ «Վիրավոր հրեշտակը» կտավը վրձնելիս Հուգոն հիվանդ էր մենինգիտով։ Կտավի վրա աշխատելը նկարչի համար էներգիայի և ուժի աղբյուր դարձավ և հույժ կարևոր խթան, որպեսզի շուտափույթ ապաքինվի ։ Այս նկարը Հուգո Սիմբերգը նկարել է անմիջապես հիվանդանոցից դուրս գրվելուց հետո ։ Հընթացս 1905-1906 թվականների, Հուգո Սիմբերգը նկարազարդում էր Տամպերեի մայր տաճարի ներսը։ Այդ ժամանակ որմնանկարներից մեկը վերապատկերեց «Վիրավոր հրեշտակը» նկարի մոտիվներով ։
Պատմական ակնարկ
Նկարի սյուժեն ծավալվում է ծանոթ պատմական ֆոնի հիման վրա։ Նկարում երևում են այգին՝ Էլյայնտարխանը (բառացի «կենդանաբանական այգի») և Հելսինկիի Տյոյոլյո ծովախորշը։ 20-րդ դարի սկզբին այս այգին հիմնականում ժողովրդականություն էր վայելում աշխատավոր բնակչության շրջանում և նրանց հանգստի սիրելի վայրն էր։ Այգում կար նաև բարեգործական հիմնարկություն։ Ճանապարհը, որով անցնում են նկարի հերոսները, ցայսօր էլ պահպանվել է. թափորն այդ ճանապարհով շարժվում էր դեպի այդ ժամանակ գոյություն ունեցող մանկատունը, որը նախատեսված էր կույր և հաշմանդամ աղջիկների համար։
Նկարագիր
«Վիրավոր հրեշտակը» ստեղծագործությունում պատկերված են երկու տղա-երեխաներ, որոնք պատգարակ են բռնել և քայլում են։ Պատգարակի վրա նստած է աչքերը կտորով կապած, թևը թեթև արյունոտած վիրավոր հրեշտակը։ Տղաներից մեկը՝ աջ կողմինը, ակնապիշ և խոժոռադեմ հայացքով նայում է ուղիղ դիտողին։ Վերջինիս հայացքը կա՛մ արտահայտում է վիրավոր հրեշտակի նկատմամբ կարեկցանք, կա՛մ էլ արհամարհանք։ Նկարի ֆոնային տեսարանը խիստ է և աղքատիկ, սակայն, միաժամանակ, այն հանգստության տպավորություն է թողնում ակնդիրների համար։ Տղաների կոշտուկոպիտ հանդերձանքն ու կոշիկները, խոժոռադեմ և լրջխոհեմ հայացքները հակադրվում են հրեշտակի փխրունության, լուսավոր հագուստների հետ։ Այս ամենը հանգեցնում է այն մտքին, որ կյանքն ու մահը դիմակայության մեջ են անընդհատ։ Հրեշտակի թևի արյունը, աչքերի կապը խոցելիության և վաղանցիկության խորհրդանիշն են համարվում։ Սակայն հրեշտակի աջ ձեռքին կա պատկերված ձնծաղիկների փոքրիկ ծաղկեփունջ, որը վերածննդի և ապաքինման խորհրդանիշն է համարվում։ «Վիրավոր հրեշտակը» նկարում կյանքն ասես ընդհուպ մոտենում է մահվանը։ Դեպի դիտողը շրջված տղան այնպիսի հայացքով է նայում, որ կարծես հասկացնում է, թե կյանքի և մահվան հարցերը հենց ուղիղ կապված են նրանից ։ Անձամբ նկարի հեղինակ Հուգո Սիմբերգը «Վիրավոր հրեշտակը» ստեղծագործության համար ոչ մի մեկնություն չի տալիս, այլ թողնում է, որ դիտողը հանգի զանազան ենթադրությունների։
Կիրառում մշակույթում
«Վիրավոր հրեշտակը» նկարը հսկայական ազդեցություն է թողել ֆինլանդական մշակույթի վրա։ Այս սիմվոլ դարձած նկարը կիրառվում է բարձր և մասսայականություն վայելող մշակութային շատ ասպարեզներում։ Nightwish մետալ խմբի «Amaranth» երգի տեսահոլովակում օգտագործվել է «Վիրավոր հրեշտակի» մոտիվը ։
Արտաքին հղումներ
Կատեգորիա:1903 նկարներ Կատեգորիա:Հուգո Սիմբերգի նկարներ Կատեգորիա:Ֆինլանդիայի արվեստ Կատեգորիա:Սիմվոլիզմ Կատեգորիա:Հրեշտակներն արվեստում
Բագլաի (գյուղ, Վոլոչիսկի շրջան)
Բագլաի (Баглаї), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Բագլաի գյուղում բնակվում էր 254 մարդ։ Բնակավայրը զբաղեցնում է 1439 կմ² տարածք։ Բնակչության խտությունը կազմում էր 176,51 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Վոլոչիսկի շրջանի բնակավայրեր Կատեգորիա:Ուկրաինայի գյուղեր
Զամոստիե (այլ կիրառումներ)
Զամոստիե, կարող է վերաբերել՝
Հելբի
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Օտարերկրյա ուղղակի ներդրումներ
Օտարերկրյա ուղղակի ներդրումները (օուն) ներդրման տեսակ են, որոնք իրենցից ներկայացնում են որևէ երկրում բիզնեսի վերահսկման իրավունքի տիրապետում մեկ ուրիշ երկրում գտնվող կազմակերպության կողմից ։ Ուստի դրանք օտարերկրյա պորտֆելային ներդրումներից տարբերվում են պարզապես վերահսկման գործոնի առկայության շնորհիվ։
Ներդրումների ծագումը չի ազդում օուն-ի սահմանման վրա․ ներդրումը կարող է կատարվել կա՛մ «անօրգանական»՝ թիրախային երկրում ընկերություն ձեռք բերելով, կա՛մ «օրգանական» ձևով՝ այդ երկրում գոյություն ունեցող բիզնեսի գործունեության ընդլայնման ճանապարհով։
Սահմանումներ
Լայն իմաստով՝ օտարերկրյա ուղղակի ներդրումներն իրենց մեջ ներառում են՝ «միաձուլումներն ու միավորումները, նոր շինությունների կառուցումը, արտասահմանյան գործառնություններից ստացված շահույթի վերաներդրումը և ներֆիրմային վարկերը»։ Նեղ իմաստով՝ օտարերկրյա ուղղակի ներդրումները պարզապես վերաբերում են նոր շինության կառուցմանը և ներդրողի տնտեսությունից տարբերվող որևէ այլ տնտեսությունում գործող կազմակերպության մեջ ունեցած կառավարման մասնաբաժնին (քվեարկության իրավունք շնորհող բաժնետոմսի 10% կամ դրանից ավել չափով) ։ Օուն-ը կանոնադրական կապիտալի, երկարաժամկետ և կարճաժամկետ կապիտալների հանրագումարն է՝ արտահայտված վճարային հաշվեկշռում։ Օուն-ը սովորաբար ենթադրում է կառավարման մեջ մասնակցություն, համատեղ ձեռնարկատիրություն, տեխնոլոգիայի և փորձի փոխանակում։ Օուն-ի պաշարը զուտ (այսինքն՝ արտաքին օուն-ից հանած ներքին օուն) համախառն օուն-ն է տվյալ ժամանակահատվածի համար։ Ուղղակի ներդրումները բացառում են բաժնետոմսերի ձեռքբերման միջոցով կատարվող ներդրումները (եթե այդ ձեռքբերման արդյունքում ներդրողը վերահսկում է ընկերության բաժնետոմսերի 10%-ից պակաս մասնաբաժինը) ։
Օուն-ը, որոնք միջազգային գործոնային շարժերի ենթաբազմություն է, բնութագրվում են որևէ երկրում բիզնեսի վերահսկման իրավունքի տիրապետմամբ՝ մեկ ուրիշ երկրում գտնվող կազմակերպության կողմից։ Օտարերկրյա ուղղակի ներդրումները արտասահամանյան պորտֆելային ներդրումներից, որոնք այլ երկրի արժեթղթերում (հանրային բաժնետոմսեր և պարտատոմսեր) կատարվող պասիվ ներդրումներ են, տարբերվում են «վերահսկման» գործոնով ։ Financial Times-ի համաձայն՝ «Վերահսկման ստանդարտ սահմանումներն օգտագործում են միջազգայնորեն համաձայնեցված քվեարկման իրավունք տվող բաժնետոմսերի 10% շեմը, բայց սա այնքան էլ պարզ սահման չէ, քանի որ հաճախ բաժնետոմսերի հսկիչ ծրարի փոքր ծավալն անգամ կարող է վերահսկման իրավունք շնորհել տիրապետողների մեծ քանակ ունեցող ընկերությունների նկատմամբ։ Դեռ ավելին, տեխնոլոգիայի վերահսկումը, կառավարումը, նույնիսկ վճռորոշ հանդիսացող մուտքերը կարող են փաստացի վերահսկման իրավունք շնորհել» ։
Տեսական հիմք
Նախքան Ստեֆան Հայմերի՝ 1960-ական թթ․ ուղղակի ներդրումներին վերաբերող տեսությունը, ըստ Գրացիա լետտո-Ջիլլիսի (2012) ՝ օտարերկրյա ուղղակի ներդրումների և բազմազգ կորպորացիաների հիմքում ընկած պատճառները բացատրվել են նեոդասական տնտեսագիտությամբ՝ հենվելով մակրոտնտեսական սկզբունքների վրա։ Այս տեսությունները հիմնված էին առևտրի դասական տեսության վրա, որում առևտրի հիմքում ընկած շարժառիթը երկու երկրների միջև ապրանքների թողարկման ծախսերի տարբերության արդյունքն էր՝ կենտրոնանալով արտադրության ծախսի ցածր մակարդակի վրա՝ որպես ֆիրմայի արտաքին գործունեության շարժառիթի։ Օրինակ՝ Ջո Ս․ Բեյնը միջազգայնացման մարտահրավերը բացատրում էր միայն երեք սկզբունքներով․ բացարձակ ծախսերի առավելությամբ, արտադրանքի տարբերականացման առավելություններով և մասշտաբից տնտեսումով։ Դեռ ավելին, նեոդասական տեսությունները ձևավորվել են կատարյալ մրցակցության գոյության ենթադրության ներքո։ ԱՄՆ կորպորացիաների կողմից կատարված խոշոր օտարերկրյա ներդրումների հիմքում ընկած շարժառիթներից տպավորված՝ Հայմերը այնպիսի մի բան մշակեց, որը գերազանցեց գոյություն ունեցող տեսություններին՝ բացատրելով այն, թե ինչու տեղի ունի այս երևույթը, քանի որ նա համարում էր, որ նախկինում նշված տեսությունները չէին կարող բացատրել օտարեկրյա ներդրումներն ու դրանց շարժառիթները։
Իր նախորդների կողմից նետված մարտահրավերներին հանդիպելով՝ Հայմերը իր տեսությունը սևեռեց միջազգային ներդրումների հետ կապված բացերի լրացման վրա։ Հեղինակի կողմից առաջարկված տեսությունը միջազգային ներդրմանը մոտենում է տարբերվող և ավելի յուրահատուկ տեսանկյունից։ Ի հակադրում մակրոտնտեսագիտության վրա հենված ներդրումների տեսություններին, Հայմերը նշում է, որ սոսկ կապիտալ ներդրման, այլ կերպ հայտնի որպես պորտֆելային ներդրում և ուղղակի ներդրման միջև տարբերություն կա։ Այդ երկուսի միջև եղած տարբերությունը, որը կդառնա նրա ամբողջ տեսական գործունեության հիմնաքարը, վերահսկման խնդիրն է, որն էլ նշանակում է, որ ֆիրմաները ունակ են վերահսկման իրավունքի ավելի մեծ մակարդակի հասնել ուղղակի ներդրումներ, քան թե պորտֆելային ներդրումներ կատարելու ճանապարհով։ Ի լրումն սրա, Հայմերը շարունակում է քննադատել նեոդասական տեսությունները, պնդելով, որ կապիտալի շարժի տեսությունը չի կարող բացատրել միջազգային արտադրությունը։ Դեռ ավելին, նա պարզաբանում է, որ օուն-ը անպայմանորեն ֆոնդերի շարժը չի տվյալ երկրից ուղեկցող երկիր, և, որ այն կենտրոնացված է շատուշատ երկրների ներսում եղած առանձնահատուկ ոլորտների վրա։ Ի հակասում սրա, եթե տոկոսադրույքի մակարդակները միջազգային ներդրումների միակ շարժառիթը լինեին, ապա օուն-ը պիտի ներառեին շատուշատ ոլորտներ միայն մի քանի երկրներում։
Հայմերի կարևորությունը միջազգային բիզնեսի և օտարերկրյա ուղղակի ներդրումների ոլորտում բխում է նրանից, որ նա առաջինն էր, ով տեսականացրեց բազմազգ կազմակերպությունների (ԲԱԿ) գոյությունն ու օուն-ի հիմքում ընկած պատճառները մակրոտնտեսական սկզբունքներից զատ։ Նա իր ազդեցությունն է թողել միջազգային բիզնեսի գալիք սերնդի ակադեմիկների և տեսությունների վրա, ինչպիսին է Ջոն Դաննինգի և Քրիստոս Պիտելիսի կողմից մշակված սեփականության, տեղակայման և միջազգայանցման տեսությունը, որն ավելի շատ կենտրոնանում է տրանսակցիոն կամ գործարքային ծախսերի վրա։ Դեռ ավելին, «օուն-ի կողմից ստեղծվող արդյունավետություն-արժեք բաղադրիչը և բազմազգ կորպորացիաների գործունեությունը հետագայում՝ 1990-ական թթ․, ամրապնդվեց երկու այլ խոշոր գիտական մշակումներով․ ռեսուրսների վրա հիմնված տեսությամբ ու էվոլյուցիոն տեսությամբ »։ Բացի այդ, Հայմերի կանխագուշակումներից որոշներն ավելի ուշ իրականություն դարձան, օրինակ՝ Վերազգային կառույցները, ինչպիսիք են ԱՄՀ-ն (Արժույթի միջազգային հիմանդրամը) կամ Համաշխարհային բանկը, որոնք մեծացնում են անհավասարությունների մակարդակը (Դաննինգ և Պիտելիս, 2008)։
Մեթոդներ
Օտարերկրյա ուղղակի ներդրողը կարող է որևէ տնտեսությունում կազմակերպության մեջ քվեարկման իրավոււնք ձեռք բերել հետևյալ մեթոդների միջոցով․
Օուն-ի խթանների ձևերը
Օտարերկրյա ուղղակի ներդրումների խթանները կարող են ընդունել հետևյալ ձևերը ՝
Կառավարության ներդրումների խթանման գործակալությունները, ոգևորված մասնավոր հատվածով, ներքին օուն ներգրավելու համար կիրառում են տարբեր մարքեթինգային ռազմավարություններ, ներառյալ՝ սփյուռքին ուղղված մարքեթինգը։
Օուն-ի կարևորություն և խոչընդոտներ
1950թ․ ի վեր աշխարհի բնակչության թվաքանակի արագընթաց աճը մեծ մասամբ տեղի է ունեցել զարգացող երկրներում։ Այս աճը համընկել է համախառն ներքին արդյունքի ավելի արագ աճի հետ, ուստիև մեկ շնչի հաշվով եկամուտն էլ է աճել աշխարհի շատ երկրներում՝ 1950թ․ ի վեր ։
Օտարերկրյա ուղղակի ներդրումների աճը կարող է կապված լինել տնտեսական աճի բարելավման հետ՝ հյուրընկալող երկրի համար կապիտալի ներհոսքի և հարկային եկամուտների ավելացման շնորհիվ։ Բացի այդ, հյուրընկալող երկրի առևտրային ռեժիմը ներդրողի համար որոշում կայացնելիս կարևոր գործոն է հանդիսանում։ Հյուրընկալող երկրները հաճախ փորձում են զարգացումը խթանելու համար օուն ներգրավել նոր ենթակառուցվածքների և այլ ծրագրերի մեջ։ Նոր ընկերությունների սուր մրցակցությունը կարող է բերել արտադրողականության գծով օգուտների և հյուրընկալող երկրնում ավելի մեծ արդյունավետության։ Ենթադրվում է, որ արտասահմանյան կազմակերպության քաղաքականությունների կիրառումը հայրենական դուստր ձեռնարկության նկատմամբ կարող է բարելավել կորպորատիվ կառավարման ստանդարտները։ Ի հավելում սրա, օտարերկրյա ներդրումը կարող է հանգեցնել «փափուկ» հմտությունների (վերապատրաստման և աշխատատեղերի ստեծման միջոցով) փոխանակմանը, հայրենական շուկայի համար առավել զարգացած տեխնոլոգիայի հասանելիությանը և գիտահետազոտական ռեսուրսների հասանելիությանը ։ Տեղի բնակչությունը կարող է օգուտ քաղել նոր բիզնեսների կողմից ստեղծված զբաղվածության հնարավորություններից ։ Մի շարք օրինակներում՝ ներդրող ընկերությունը իր հին արտադրական կարողություններն ու սարքավորումները պարզապես տեղափոխում է, որը տեխնոլոգիական լագերի կամ թերզարգացման պատճառով դեռ մարտահրավերային կարող է լինել հյուրընկալող երկրի համար՝ իր սեփական ապրանքների դեմ հյուրընկալող երկրի ընկերությունների կողմից մղվող մրցակցությունից խուսափելու համար։
Զարգացող աշխարհ
Զարգացող և անցումային երկրներում տեղական ֆիրմաների վրա օտարերկրյա ուղղակի ներդրումների հետևանքների վերաբերյալ 2010թ․ մետավերլուծությունը առաջ է քաշում այն, որ օտարերկրյա ներդրումը կայուն կերպով նպաստում է արտադրողականության աճին ։ Զարգացման նվիրվածության համաթիվը դասակարգման միջողով գնահատում է հարուստ երկրների ներդրումային քաղաքականությունների զարգացման նկատմամբ ունեցած դիրքորոշումը։
Չինաստան
2009թ․ Համաշխարհային ֆինանսական ճգնաժամի ընթացքում օուն-ի մակարդակը նվազեց շուրջ 1/3-ով, բայց հետո՝ 2010թ․ սկսեց վերականգնվել ։
Չնայած աշխարհի երկրորդ ամենախոշոր տնտեսության աճի դանդաղեցմանը, օուն-ի հոսքը դեպի Չինաստան 2015թ․ պահեց իր կայուն աճը։ Օուն-ը, որոնք բացառում են ֆինանսական հատվածում կատարվող ներդրումները, տարեցտարի 6,4%-ից 2015թ․ բարձրացան $126,27մլրդ ։
Ինչպես զեկուցվում է, 2016թ․ առաջին ինը ամիսների ընթացքում Չինաստանը գերազանցեց ԱՄՆ-ին աշխարհի ամենախոշոր ակտիվներ ձեռքբերողի հարցում, որն էլ չափվում է ընկերությունների կորպորատիվ ձեռքբերման արժեքի միջոցով։ Չինացի ներդրողների կողմից զարգացող երկրներից դեպի բարձր եկամուտ ունեցող երկրներ որպես հետաքրքրության անցման մաս՝ Եվրոպան կարևոր ուղղություն դարձավ չինական ելքային օուն-ի համար։ 2014թ․ և 2015թ․ արժեքի տեսանկյունից ԵՄ-ն դիտվում էր որպես չինական կողմից ընկերությունների ձեռքբերման ամենախոշոր շուկա ։
Չինաստանի կողմից եվրոպական ընկերությունների ձեռքբերման արագընթաց աճը քաղաքական վերլուծաբանների և քաղաքականություն մշակողների մոտ հարցերի լայն շրջանակի շուրջ մտահոգությունների տեղիք տվեց։ Այդ հարցերը պոտենցիալ ռազմավարական բացասական հետևանքներ են ենթադրում ԵՄ անդամ երկրների և ամբողջ ԵՄ-ի համար՝ կապված Չինաստանի կոմունիստական կուսակցության և ներդրող կազմակերպությունների միջև առկա կապի, ինչպես նաև չինական շուկայի նկատմամբ եվրոպացի ներդրողների կողմից սահմանափակ հասանելիության հետ ։
Համանուն կերպով, Ավստրալիայում ցածր եկամուտ ունեցող տնային տնտեսությունների շրջանում եղած մտահոգությունները Չինաստանի ուղղակի ներդրումային գործունեության հետ կապված մի քանի ոչ ֆորմալ ուսումնասիրությունների կատարման առիթ են հարուցել։ Արդյունքում հետաքննվեցին մի շարք ավստրալիացի քաղաքական ներկայացուցիչներ, իսկ Սեմ Դաստյարին հրաժարական տվեց ։
2019թ․ մարտի 15-ին Չինաստանի Ազգային ժողովրդավարական Կոնգրեսը ընդունեց Օտարերկրյա ներդրումների մասին օրենքը, որն ուժի մեջ մտավ 2020թ․ հունվարի 1-ին ։
Հնդկաստան
Հնդկաստանում օտարերկրյա ներդրում հասկացությունն որպես այդպիսին ներդրվեց 1991թ․ Արտարժութային շուկայի կառավարման ակտով, որն առաջ էր քաշվել այդ ժամանակի ֆինանսների նախարար Մանմոհան Սինգհի կողմից։ Քանի որ Սինգհը հաջորդիվ վարչապետ նշանակվեց, այն դարձավ նրա կարևորագույն խնդիրներից մեկը, նույնիսկ ներկայումս ։ Հնդկաստանը թույլ չտվեց օտարերկրյա կորպորատիվ կառույցներին ներդրումներ կատարել երկրում ։ Հնդկաստանը սահմանափակում դրեց տարբեր ոլորտներում օտարերկրյա ներդրողների կողմից կապիտալի տիրապետման մակարդակի վրա, օր․՝ ընթացիկ օուն-ը ավիացիայի և ապահովագրության ոլորտներում առավելագույնս սահմանափակվում է 49%-ով  ։
1990թ․ $1միլիարդից էլ քիչ բազային գծից սկսած՝ 2012թ․ ՄԱԿ-ի Առևտրի և զարգացման համաժողովի (ՅՈՒՆԿԹԱԴ) կողմից կատարված հետազոտությունը Հնդկաստանին համարեց 2010-12թթ․ տրանսազգային կորպորացիաների համար օուն-ի երկրորդ կարևորագույն ուղղությունը Չինաստանից հետո։ Ըստ տվյալների՝ այն ոլորտները, որոնք ավելի շատ հոսքեր ներգրավեցին, ծառայությունների, հեռահաղորդակցության, կառուցողական աշխատանքների և համակարգչային տեխնոլոգիաների ոլորտներն էին։ Մավրիտանիան, Սինգապուրը, ԱՄՆ-ն և Մեծ Բրիտանիան օուն-ի առաջատար աղբյուրների շարքերում էին։ ՅՈՒՆԿԹԱԴԻ տվյալների համաձայն օուն-ի հոսքերը կազմում էին $14մլրդ, որը 43%-ով պակասել էր անցյալ տարվա առաջին կեսի հետ համեմատ ։
2015թ․ Հնդկաստանն աչքի ընկավ որպես Չինաստանին ու ԱՄՆ-ին գերազանցող օուն-ի ուղղություն։ Հնդկաստանը ներգրավեց $31մլրդ ծավալի օուն՝ համապատասխանաբար համեմատած Չինաստանի ու ԱՄՆ-ի $28մլրդ և $27մլրդ ծավալների հետ ։ 2015թ․ Հնդկաստանը ստացավ $63մլրդ կազմող օուն ։ Հնդկաստանը նաև 2016թ․ ընթացքում թույլատրեց ներդրումներ կատարել արդեն օուն-ի 100%-ի չափով։
Ամերիկայի Միացյալ Նահանգներ
ԱՄՆ-ի օուն-ը 2010թ․ կազմել է $194մլրդ ։ 2010թ․ ԱՄՆ-ում օուն-ի 84%-ը եկել է 8 երկրներից կամ երկրների միջով․ Շվեյցարիա, Միացյալ թագավորություն, Ճապոնիա, Ֆրանսիա, Գերմանիա, Լյուքսեմբուրգ, Նիդեռլանդեր և Կանադա ։ Ներդրումների խոշոր աղբյուր է անշարժ գույքի շուկան, որտեղ օտարերկրյա ներդրումների ծավալը ըստ գնումների տարբեր կառուցվածքների (հաշվի է առնվում ԱՄՆ օրենքները հարկման և ռեզիդենտության մասին) 2013թ․ կազմել է $92,2մլրդ ։
Սան Ֆրանցիսկոյի Դաշնային պահուստային բանկի կողմից կատարված 2008թ․ ուսումնասիրությունը ցույց էր տվել, որ օտարերկրացիները տիրապետում էին ԱՄՆ-ում իրենց ներդրումային պորտֆելների բաժնետոմսերի բավականին մեծ ծավալի, եթե նրանց իսկ երկրները ունեին ավելի քիչ զարգացած ֆինանսական շուկաներ, որը մեկ շնչին բաժին ընկնող եկամտին համապատասխան տատանվող հետևանքն է։ Կապիտալ վերահսկողության ավելի քիչ մակարդակի և ԱՄՆ-ի հետ առևտրի ավելի մեծ ծավալի տիրապետող երկրները նույնպես ավելի շատ են ներդրում կատարել ԱՄՆ կապիտալի և պարտատոմսերի շուկաներում ։
Ըստ Սպիտակ տան 2011թ․ զեկույցի՝ ընդհանուր վերցրած 5․7 մլն աշխատողի զբաղվածությունը ապահովված էր այն ոլորտներում, որոնք առավելապես կախված էին օտարերկրյա ուղղակի ներդրումներից։ Այսպիսով՝ ամերիկյան արդյունաբերության ոլորտի աշխատուժի մոտ 13%-ը կախված է այդ ներդրումներից։ Նշված աշխատանքների միջին վճարը մեկ աշխատողի հաշվով կազմում էր շուրջ $70,000՝ 30% ավելի բարձր, քան ԱՄՆ ողջ աշխատուժի միջին վճարը ։
2012թ․ նախագահ Բարաք Օբաման նշեց, որ․ «համաշխարհային տնտեսությունում ԱՄՆ-ն առերեսվում է ապագա աշխատատեղերի և արդյունաբերության ճյուղերի համար մղվող մեծ մրցակցության հետ։ Աշխարհի շուրջ ներդրողների համար ընտրության հիմնական ուղղություն մնալու համար քայլերի ձեռնարկումը կօգնի մեզ հաղթել այդ մրցակցությունում և բարեկեցությամբ ապահովել մեր ժողովրդին» ։
2013թ․ սեպտեմբերին ԱՄՆ ներկայացուցիչների պալատը քվեարկություն անցկացրեց 2013թ․ Համաշխարհային ներդրումները ամերիկյան աշխատատեղերում ակտի ընդունման համար։ Վերջինս մի նախագիծ էր, որը ԱՄՆ Առևտրի նախարարութ պիտի ուղղորդեր «ԱՄՆ-ի օտարերկրյա ուղղակի ներդրումներ գրավելու գլոբալ մրցունակության մասին ակնարկ կազմելու հարցում» ։ Նախագծի կողմնակիցները պնդում էին, որ օտարերկրյա ուղղակի ներդրումների աճը կնպաստի ԱՄՆ-ում աշխատատեղերի ստեղծմանը ։
Կանադա
Կանադայի վիճակագրական ծառայությունը հետևողական է օտարերկրյա ուղղակի ներդրումները՝ ըստ երկրի և ըստ ոլորտի դասակարգելու հարցում։ 2012թ․ օուն-ը կազմել է 634 մլրդ կանադական դոլար՝ այս տնտեսական ցուցանիշով գերազանցելով ԱՄՆ-ին։ Կանադայի վիճակագրական ծառայությունը նաև ներկայացնում է համաշխարհային օուն-ի ներհոսքն ու արտահոսքը՝ աղյուսակների տեսքով ։
Միացյալ Թագավորություն
Միացյալ Թագավորությունն ունի բավականին ազատ շուկայական տնտեսություն և բաց է օտարերկրյա ներդրումների համար։ Նախկին վարչապետ Թերեզա Մեյը ներդրումներ էր փնտրում զարգացող շուկաներից և Հեռավոր Արևելքից, և մասնավորապես՝ որոշ բրիտանական խոշորագույն ենթակառուցվածքներ, այդ թվում՝ էներգետիկ ենթակառուցվածքներն ու երկնաքերերը (Shard-ը), կառուցվել են օտարերկրյա ներդրումներով։
Ադրբեջան
Օտարերկրյա ուղղակի ներդրումների իրավական կարգավորումը Ադրբեջանի Հանրապետությունում իրականացվում է ներքոնշյալ օրենքների հիման վրա․
Ներդրումային գործունեության մասին Ադրբեջանի Հանրապետության օրենքը օտարերկրյա ուղղակի ներդրումային գործունեության իրավական հիմքի բարելավման համար նպատակներ է առաջ քաշում։ Դրանք են․
Ադրբեջանի Հանրապետության Տնտեսության նախարարությունը և Ֆինանսների նախարարությունը խոշոր դեր են խաղում օտարերկրյա ուղղակի ներդրումային գործունեության նորմատիվային կարգավորման ոլորտում։ Ադրբեջանի Հանրապետության Տնտեսության նախարարության կանոնադրության համաձայն՝ դրա գործունեության ուղղություններից մեկը ներդրումային գործունեության ոլորտում պետական քաղաքականության մշակումը, ներդրումների գրավումը, ներդրումների կատարումն ու խթանումը և համապատասխան կառավարման մարմինների հետ դրանց իրագործման ապահովումն է ։ Ըստ այդ կանոնադրության՝ մեկ այլ ուղղություն է հանդիսանում նաև պետական ներդրումային քաղաքականության գծով ծրագրերի կազմումը, պատրաստումն ու իրականացումը, այդ ծրագրերի կոնցեպտների և ռազմավարությունների մշակումը ։
Ադրբեջանը նաև մշակել է ներդրումային գործունեության իր քաղաքականությունը, որի համաձայն գոյություն ունեն ներդրումային քաղաքականության երկու տեսակներ՝
Պետական ներդրումների քաղաքականությունը ունի ներքոնշյալ ուղղությունները՝
Մասնավոր ներդրումների քաղաքականությունն էլ ունի ներքոնշյալ ուղղությունները՝
Հայաստան
Ըստ Համաշխարհային բանկի՝ Հայաստանը իր ունեցած օուն-ի մակարդակով 41-րդն է ԱՊՀ երկրների մեջ։ Հայաստանի կառավարությունը ներմուծել է որոշ չափորոշիչներ, ինչպիսիք են բարձր տեխնոլոգիաների ոլորտում ազատ տնտեսական գոտիները, որոնք իրենց հերթին հեշտացնում են ընկերությունների նկատմամբ արտոնյալ վերաբերմունքի ցուցաբերումը՝ կապված ավելացված արժեքի հարկի, գույքահարկի, շահութահարկի և մաքսատուրքերի հետ։ Բարեփոխումների հետ մեկտեղ, դեպի Հայաստան օուն ներգրավող հիմական գործոններ կարող են հանդիսանալ նաև նշանակալի հանքային ռեսուրսները, հարաբերականորեն հմուտ և էժան աշխատուժը և աշխարհագրական դիրքը. ։
Ռուսաստանի Դաշնություն
1991թ․ Ռուսաստանն առաջին անգամ սկսեց նորմատիվային կարգավորման դաշտ տեղափոխել օտարերկրյա ուղղակի ներդրումների ձևին, տեսակներին և բարենպաստ քաղաքականությանը վերաբերող հարցերը։
1994թ․ Ռուսաստանում ստեղծվեց օուն-ի խորհրդատվական մարմինը, որը պատասխանատու էր հարկադրույքների սահմանման, փոխարժեքի դրույքների գծով քաղաքականությունների մշակման, ներդրումային միջավայրի բարելավման, կենտրոնական և տեղական կառավարությունների միջև եղած հարաբերությունների միջնորդման, օուն-ի գծով աշխատանքների ուսումնասիրման և բարելավման ու օուն ներգրավելու և բազմատեսակ քաղաքականությունների իրագործման մեջ Տնտեսության նախարարության դերի, իրավունքի և պատասխանատվության բարձրացման համար։
1997թ․ Ռուսաստանը սկսեց գործողության մեջ դնել առանձնահատուկ ոլորտներ օուն ներգրավելու քաղաքականությունները, օրինակ՝ վառելանյութի, գազի, անտառանյութի, բեռնափոխադրման, սննդի վերամշակման և այլ ոլորտներում։
1999թ․ Ռուսաստանը հայտարարեց մի նոր օրենքի՝ «Ռուսաստանի Դաշնության օտարերկրյա ուղղակի ներդրումների» ընդունման մասին, որը կոչված էր օտարերկրյա ներդրողների համար տարրային երաշխիքներ ապահովելուն՝ կապված ներդրումների կատարման, բիզնեսի ծավալման և եկամուտների հետ։
Արտաքին հղումներ
Կատեգորիա:Օտարերկրյա ուղղակի ներդրումներ Կատեգորիա:Միջազգային բիզնես Կատեգորիա:Միջազգային մակրոտնտեսագիտություն Կատեգորիա:Միջազգային գործոնային շարժ Կատեգորիա:Տնտեսական աշխարհագրություն
Արտակ Մախսուդյան
Արտակ Վազգենի Մախսուդյան (), գնդապետ, Հայաստանի ՊՆ Տարածքային պաշտպանության և պահեստային ուժերի հրամանատարի տեղակալ։
Կենսագրություն
Արտակ Մախսուդյանը ծնվել է 1972 թվականի հունվարի 17-ին Հայաստանի Գեղարքունիքի մարզի Զոլաքար գյուղում։ 1978-1985 թվականներին սովորել է Զոլաքարի N 2 միջնակարգ դպրոցում, այնուհետև տեղափոխվել է քաղաք Երևան և սովորել ֆիզմաթ գիշերօթիկ դպրոցում, ավարտել է 1988 թվականին։ 1990 թվականին ընդունվել է Երևանի ճարտարապետաշինական ինստիտուտի ավտոճանապարհների և օդանավակայանների շինարարության ֆակուլտետը։ 1995-1996 թվականներին սովորել է Երևանի բարձրագույն զինվորական բազմաբնույթ հրամանատարական ուսումնարանում և ստացել «լեյտենանտ» զինվորական  կոչումը։ 2005-2007 թվականներին սովորել և ավարտել է Ռուսաստանի Դաշնության Մոսկվա քաղաքի Համազորային ակադեմիան ։
2020 թվականին սովորել է Հայաստանի Պաշտպանության նախարարության Պաշտպանության ազգային հետազոտական համալսարանում և ավարտել կարմիր դիպլոմով ։
Ընտանիք
Ամուսնացած է, ունի 3 երեխա։
Զինվորական ծառայություն
Զինվորական ծառայությունն սկսել է 1996 թվականից՝ որպես դասակի հրամանատար նշանակվելով Հայաստանի Պաշտպանության Նախարարության Զինված ուժերի Կապանի բրիգադում (մշտական տեղակայման վայրը՝ Ջրական) և ծառայել մինչև 2001 թվականը։ 2001 թվականին նշանակվել է Սանասարավանի գումարտակի հրամանատար, այնուհետև զորամասը տեղափոխվել է Պաշտպանական բանակի կազմ՝ 18 Հրաձգային Դիվիզիա (մշտական տեղակայման վայրը Հադրութ), որտեղ ծառայել է մինչև 2005 թվականը։ 2007 թվականին նշանակվել է Հայաստանի Պաշտպանության նախարարության Մարտական պատրաստության վարչությունում որպես ավագ սպա ։ 2008-2010 թվականնեին զբաղեցրել է Հայաստանի Պաշտպանության նախարարության Զինված ուժերի Սովետաշենի գնդի շտաբի պետի պաշտոնը։ 2010 թվականին նշանակվել է Հայաստանի Պաշտպանության նախարարության Զինված ուժերի Ճամբարակի զորամասի հրամանատար։ 2012-2015 թվականներին զբաղեցրել է Հայաստանի Պաշտպանության նախարարության Զինված ուժերի Քարվաճառի բրիգադի հրամանատարի պաշտոնը ։ 2015 թվականին նշանակվել է Հայաստանի Պաշտպանության նախարարության Զինված ուժերի շտաբի Զորքերի ծառայության վարչությունում որպես բաժնի պետ ։ 2017 թվականին նշանակվել է Հայաստանի Պաշտպանության նախարարության Զինված ուժերի 1-ին Բանակային կորպուսի հրամանատարի տեղակալ մարտական պատրաստության գծով ։ 2019 թվականին նշանակվել է Հայաստանի Պաշտպանության նախարարության Զինված ուժերի 4-րդ Բանակային կորպուսի հրամանատարի տեղակալ մարտական հերթապահության գծով։ 2021 թվականից նշանակվել է Հայաստանի Պաշտպանության նախարարության Զինված ուժերի Տարածքային պաշտպանության և պահեստային ուժերի հրամանատարի տեղակալ։
Մասնակցել է 2020 թվականի սեպտեմբերի 27-ին հակառակորդի կողմից սանձազերծած պատերազմական գործողություններին Ջրականի մարտերում։
Պարգևներ
2004 թվականին ճանաչվել է գումարտակի լավագույն հրամանատար Պաշտպանական բանակում և Հայաստանի Հանրապետության Զինված ուժերում։ Ստացել է Հայաստանի զինված ուժերի «Անբասիր ծառայության համար» քառաստիճան մեդալի 1-ն, 2-րդ, 3-րդ աստիճանները։ Տարբեր տարիների շնորհվել է «Մարտական ծառայության» մեդալ (2005 թվական), «Մայրական երախտագիտության» մեդալ, «Անդրանիկ Օզանյան» մեդալ (2009 թվական), «Մարշալ Բաղրամյան» մեդալ, «Հայոց բանակի 20 ամյակի» մեդալ (2011 թվական), «Մարտական հերթապահության» մեդալ (2014 թվական), Հայրենիքին մատուցած ծառայությունների համար 2-րդ աստիճան (2012 թվական), «Հայրենիքին մատուցած ծառայությունների համար» 1-ին աստիճանի մեդալ (2021 թվական)։
Ծանոթագրություններ
Կատեգորիա:ՀՀ ԶՈՒ կոչումներ Կատեգորիա:Հայ ռազմական գործիչներ Կատեգորիա:Մարտական ծառայության մեդալակիրներ Կատեգորիա:Արտաշես Շահինյանի անվան ֆիզիկամաթեմատիկական հատուկ դպրոցի շրջանավարտներ Կատեգորիա:ՀՀ պաշտպանության նախարարության պաշտոնյաներ
Ռայխենբախ նա Ֆիլսե
Ռայխենբախ (Reichenbach an der Fils), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 7936 մարդ է (2010 թվականի դեկտեմբերի 31–ի տվյալներով) ։ Զբաղեցնում է 7, 43 կմ² տարածք։ Պաշտոնական կոդը՝08 1 16 058։
Սուրինամ
Սուրինամ, փոքր պետություն Հարավային Ամերիկայի Գվիանական սարահարթի հյուսիս-արևելքում՝ Ատլանտյան օվկիանոսի ափին։ Ափամերձ գոտին ճահճապատ է (Գվիանական դաշտավայր) ։
Ընդերք
Ընդերքում կան բոքսիտների (աշխարհում արդյունաբերությամբ զբաղեցնում է չորրորդ տեղը), մանգանի, ոսկու, պլատինի, նիկելի, նավթի հանքավայրեր ։
Աշխարհագրական դիրք
Սուրինամը գտնվում է Հարավային Ամերիկայի հյուսիսում։ Արևմուտքում սահմանակից է Գայանայի (600 կմ), հարավում՝ Բրազիլիայի (593 կմ), արևելքում՝ Ֆրանսիական Գվիանայի (570 կմ) հետ։ Հյուսիսում ողողվում է Ատլանտյան օվկիանոսի ջրերով։ Տարածքը՝ 163 800 կմ²։ Սահմանի երկարությունը՝ 1.603 կմ։ Ազգային օրը՝ նոյեմբերի 25 ։
Բնություն
Ափամերձ գոտիներում ճահճային բուսականությունն է։ Տարածքի 90 %-ը զբաղեցնում են արժեքավոր ծառատեսակներով հարուստ մշտադալար անտառները։ Կենդանական աշխարհը հարուստ և բազմազան է (կապիկներ, ամերիկյան հովազ, կատվառյուծ, գետակինճ և այլն)։ Շատ են թռչունները, սողունները (այդ թվում՝ անակոնդան), ջրերում՝ ձկները, ծովախեցգետինները ։
Պատմություն
Սուրինամի տարածքն առաջին անգամ հետազոտվել է 1499 թվականին։ 1551 թվականին հոլանդացի առևտրականները Սուրինամի գետաբերանում հիմնել են բնակավայր ։ 16-րդ դարի վերջին երկրի տարածքը զավթել են անգլիացիները, 1630 թվականին՝ իսպանացիները, 1667 թվականին՝ հոլանդացիները։
1954 թվականին ստացել է ինքնավարություն, անկախություն ձեռք է բերել 1975 թվականի նոյեմբերի 25-ին։ 1980 թվականին երկրում տեղի է ունեցել զինված հեղաշրջում։ 1987թվականին միջազգային ճնշման ներքո երկրում վերականգնվել է դեմոկրատիան։ 1990թվականին կրկին տեղի ունեցավ զինված հեղաշրջում, բայց դեմոկրատական ուժերի և Նոր ճակատ խմբակցության շնորհիվ 1991թվականին վերականգնվել է իշխանությունը։ Գործող նախագահն է Դեզի Բաութերսեն ։
Հայաստանի և Սուրինամի Հանրապետության միջև դիվանագիտական հարաբերություններ հաստատվել են 1999 թվականի հուլիսի 24–ին ։
Բնակչություն
Բնակչության թիվը 560 հազ․ մարդ (2013 թվական)։ Բնակչության միջին խտւթյունը՝ 3,4 մարդ։ Կյանքի միջին տևողությունը՝ 70,2 տարի։ Ազգային կազմը՝ հնդկացիներ (37 %), կրեոլներ (31 %), ինդոնեզիացիներ (15 %), աֆրիկացիներ(10 %), չինացիներ, մարոններ (անտառային նեգրեր) և այլք։ Ուրբանիզացման մակարդակը՝ 68 % ։
Պետական լեզուն՝ հոլանդերեն, այլ լեզուներ՝ սուրինամերեն, անգլերեն, հինդի, չինարեն ։
Տնտեսություն
Երկիրն ունի համեմատաբար զարգացած հանքարդյունաբերություն։ Արդյունահանում են մեծ քանակությամբ բոքսիտներ, որից ստացվող ալյումինն արտահանվում է։ Կան նաև փայտամշակման, սննդի արդյունաբերության ձեռնարկություններ։ Զարգացած է երկրագործությունը։ Մշակում են բրինձ, շաքարեղեգ, ցիտրուսներ, ադամաթուզ։ Բնակչության ավանդական զբաղմունքը ձկնորսությունն ու ծովախեցգետնի որսն են ։
Հղումներ
Կատեգորիա:Սուրինամ Կատեգորիա:Հարավային Ամերիկայի երկրներ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Հոլանդախոս երկրներ և տարածքներ Կատեգորիա:Հանրապետություններ Կատեգորիա:Նիդերլանդների նախկին գաղութներ
Զաստավա Մ57
Զաստավա Մ57, Հարավսլավիայում արտադրված ատրճանակ, որը մշակվել է խորհրդային ՏՏ (ռուս.՝ ТТ, Тульский Токарева) ատրճանակի հիմքի վրա ։
Պատմություն
Հարավսլավիայում խորհրդային ՏՏ ատրճանակի արտադրության մասին որոշումն ընդունվել է 1947 թվականի հոկտեմբերին։ 1949 թվականի սեպտեմբերի 24-ին Հարավսլավիայի ժողովրդական բանակի գլխավոր շտաբը Կրագուևաց քաղաքի զենքի գործարանին (Crvena Zastava ) հարցում է ուղարկել ՏՏ ատրճանակի արտադրության համար։ 1954 թվականին թողարկվել են առաջին Մ54 ատրճանակները (1933 թվականի ՏՏ ատրճանակի պատճեն), սակայն 1956 թվականի աշնանը խնդիր է դրվել մշակել ատրճանակի մոդիֆիկացիան։ 1960 թվականին մշակվել է ատրճանակի վերջնական տարբերակը և 1961 թվականին սկսվել է առաջին խմբաքանակի թողարկումը (100 ատրճանակ) ։
Նկարագրություն
ՏՏ կառուցվածքը գրեթե անփոփոխ է, փոխված է զարկանի կառուցվածքը, կոթի երկարությունն ավելացված է 14մմ-ով, պահեստատուփի տարողությունը ավելացվել է մինչև 9 փամփուշտով ։ Մ57 ատրճանակն ունի «Բրաունինգ» համակարգի շարժական փող և փակաղակի կոշտ փական։
Ետագլորքի ժամանակ փողի ու փակաղակի անջատումը տեղի է ունենում օղի միջոցով, որը միացնում է փողը և զենքի շրջանակը։ Զարկանաձգանային մեխանիզմը հրահանավոր է։
Հրահանը, մարտական զսպանակը միացված են հեշտ հանվող մոդուլով։ Ի տարբերություն սովետական ՏՏ-ի, ձենքի ձախ կողմում ունի ձեռքի ապահովիչ, որը արգելակում է զարկանաձանային մեխանիզմը և փակաղակը։
Ծանոթագրություններ
<references group="" responsive="1">
Արտաքին հղումներ
Կատեգորիա:1960 հիմնադրումներ
Ազարիա Մանուչարյան
Ազարիա Թադևոսի Մանուչարյան, հայ մանկավարժ, անասնաբույծ, Երկրորդ համաշխարհային պատերազմի մասնակից։
Ծնվել է Բերդ գյուղում (այժմ՝ քաղաք)։ 1936 թվականին, ավարտելով Բերդի միջնակարգ դպրոցը, մանկավարժական աշխատանքի է անցել շրջանի դպրոցներում. Այգեձորում՝ ուսուցիչ, Չորաթանում՝ դպրոցի տնօրեն, Ներքին Կարմիրաղբյուրում՝ ուսմասվար։ 1941 թվականի մայիսին մասնակցել է վերապատրաստման դասընթացների, որը չավարտած՝ սկսում է Հայրենական մեծ պատերազմը։ Ժամանակից շուտ նրան տրվում է կրտսեր լեյտենանտի կոչում, ուղարկվում գործող բանակ։
Պատերազմին մասնակցել է 1941 թվականի դեկտեմբերից մինչև 1942 թվականի հունվարը՝ 509-րդ հրաձգային գնդում որպես հակատանկային հրանոթի դասակի հրամանատար։ 1942 թվականի հունվարին Թեոդոսիայի տակ վիրավորվում է, ապաքինվելուց հետո զինվորական ծառայությունը շարունակում թիկունքային զորամասերում։ Բանակից զորացրվել է 1946 թվականին։ Նույն տարում էլ անցնում է ուսուցչական աշխատանքի Չորաթանի միջնակարգ դպրոցում։
1949 թվականին ընտրվել է Բերդի կոլտնտեսության նախագահ։ Աշխատանքին զուգահեռ հեռակա կարգով սովորում և ավարտում է Երևանի անասնաբուծական-անասնաբուժական ինստիտուտը։
1966-1978 թվականներին աշխատել է որպես անասունների արհեստական սերմնավորման պետկայանի տնօրենը։
Պարգևատրվել է մի շարք մեդալներով ։
Ծանոթագրություններ
Կատեգորիա:Երկրորդ համաշխարհային պատերազմի մասնակիցներ Կատեգորիա:Հայ մանկավարժներ Կատեգորիա:Հայ անասնաբույծներ Կատեգորիա:Դպրոցի տնօրեններ Կատեգորիա:Հայ կրտսեր լեյտենանտներ Կատեգորիա:Հայրենական մեծ պատերազմի մասնակիցներ
Լիմոն (Կոստա Ռիկա)
Լիմոն, հայտնի է նաև որպես Պուերտո Լիոն, (Puerto Limón), քաղաք Կոստա Ռիկայի արևելյան ափերին, Լիմոն նահանգում։ Համանուն կանտոնի վարչական կենտրոնը։ Բնակչությունը՝ 105000 մարդ (2005 թվականի տվյալներով)։ Տարածքը՝ 1765,79 կմ²։ Քաղաքին է պատկանում Կարիբյան ծովում գտնվող փոքր Ուվիտա կղզին։ Ունի երկու տերմինալ նավահանգիստ՝ Լիմոն և Մոյն։ Գործում է միջազգային օդանավակայան (Aeropuerto Internacional Pablo Zidar) : Առողջապահության համար նախատեսված է Dr. Tony Facio Castro հիվանդանոցը ։ Կոստա Ռիկայի ֆուտբոլի առաջնությունում հանդես է գալիս «Լիմոն» ակումբը, որի տնային մարզադաշտը «Estadio Juan Gobán»-ն է։
Այստեղ մի վսեմ խորհուրդ է ապրում
«Այստեղ մի վսեմ խորհուրդ է ապրում», Հովհաննես Թումանյանի բանաստեղծություններից։ Ինքնագիրը չի պահպանվել։ Առաջին անգամ տպագրվել է 1949 թվականին «Գրական թերթում»։
Լիմոն (Կոստա Ռիկա)
Քաղաքը պաշտոնապես հիմնադրվել է 1854 թվականին՝ Ֆիլիպ Վալենտինի կողմից ։
Այստեղ մի վսեմ խորհուրդ է ապրում
Ստեղծում
Հովհաննես Թումանյանի մասին իր հուշերում Բենյամին Ցրտատարյանը նկարագրում է Օշականում 1904 թվականի Թարգմանչաց տոնին նվիրված հանդեսը և վկայում․
Կոլգա դաստակերտ
Կոլգա դաստակերտ (Kolga mõis, Kolk), ազնվականական նախկին կալվածք Էստոնիայի հյուսիսում՝ Հարյումաա նահանգի Կուուսալու շրջանում։
Լիմոն (Կոստա Ռիկա)
1871 թվականին սկսվում է Սան Խոսեն Լիմոնի նավահանգստին կապող երկաթուղու կառուցումը, որպեսզի հեշտացվի կոստա ռիկյան սուրճի արտահանումը Եվրոպա։ Աշխատանքի մեջ ներգրավված էին իմիգրանտներ Ճամայկա կղզուց, հիմնականում աֆրիկական ծագման։ Իմիգրանտները իրենց հետ բերեցին լեզու, մշակույթ, կրոն և խոհանոց։ Արդյունքում այս հանգամանքները Լիմոնի բնակչությանը ամբողջ Կոստա Ռիկայի բնակչությունից բավականին ուրույնություն նախասահմանեցին։ Երկաթուղու կառուցումը ավարտվեց 1890 թվականին։
Այստեղ մի վսեմ խորհուրդ է ապրում
Ծանոթագրություններ
Կատեգորիա:Բանաստեղծություններ
Կոլգա դաստակերտ
Պատմություն
1230 թվականին դանիայի թագավորը Կոլգայի շրջակա տարածքները տալիս է Գոտլանդ կղզում գտնվող մենաստանին (Sancta Maria de Guvnalia in Roma)։ Հավանաբար դրանից քիչ ժամանակ անց կառուցվել է Կոլգա դաստակերտը՝ որպես կալվածքի կենտրոն։ Կոլգա դաստակերտը հիշատակվում է 1298 թվականին ։
Լիմոն (Կոստա Ռիկա)
1949 թվականից քաղաքում անցկացվում է ամենամյա կառնավալ, որը սկսվում է հոկտեմբերի 12-ին և տևում է մեկ շաբաթ ։ Տոնը նվիրված է 1502 թվականի հոկտեմբերի 12-ին Քրիստափոր Կոլումբոսի վերջին՝ չորրորդ ճանապարհորդության ժամանակ Լիմոնի ափերի հայտնագործմանը։
Կոլգա դաստակերտ
Պատմություն
Միջնադարում դաստակերտը վերածվում է քարե ամրոցի, որ պաշտպանվում էր աշտարակով։ Լիվոնյան պատերազմի տարիներին ամրոցն ավերվում է և վերջնականապես քանդվում 17-րդ դարում։
Լիմոն (Կոստա Ռիկա)
Արտաքին հղումներ
Կատեգորիա:Կոստա Ռիկայի քաղաքներ Կատեգորիա:1854 թվականին հիմնադրված բնակավայրեր
Կոլգա դաստակերտ
Պատմություն
1581 թվականին Շվեդիայի արքա Յուհան III-ը Կոլգան ու շրջակա տարածքները նվիրում է շվեդ հայտնի զորավար Պոնտուս Դելագարդիին, ով 1658 թ. դաստակերտը տալիս է իր ազգական Ստենբոկներին, որ ազնվականական հայտնի տոհմից էին։ Դաստակերտը Ստենբոկների ձեռքում մնում է մինչև 1940 թ., երբ այն պետականացվում է։ 1642 թվականին կառուցվում է դաստակերտի առաջին քարե շինությունը, որ հավանաբար միհարկանի էր։ 1758-68 թվականներին այն դարձվել է երկհարկ։ 1820-ական թթ. շինությւոնը վերակառուցվել է և ձեռք բերել կլասիցիզմի ոճով կառուցված ապարանքի տեսք։ Այդպիսին էլ այն պահպանվել է մինչև մեր օրերը։
Դաստակերտի գլխավոր մանաշենքին 18-րդ դարում ավելացվել են օժանդակ բազմաթիվ շինություններ, որոնք մասին կազմում են ճարտարապետական գեղեցիկ համալիր։ Գլխավոր մասնաշենքի հետևում էին գտնվում կառավարչի տունը, սպասավորի տունն ու պահեստը, որոնց միջև փոքր բակ էր։ Գլխավոր մասնաշենքի առջև մեծ բակն էր, որի կողքերին էին տեղակայված ձիանոցն ու կառքերի տնակը (վերջինս չի պահպանվել)։
Արտաքին հղումներ
Կատեգորիա:Էստոնիայի դաստակերտներ
Բելառուսում ՅՈՒՆԵՍԿՕ-ի Համաշխարհային ժառանգության ցանկ
Բելառուսի ՅՈՒՆԵՍԿՕ-ի համաշխարհային ժառանգության օբյեկտների ցանկում ներառված են չորս հուշարձաններ (2014 թվականի դրությամբ), որ կազմում է Բելառուսի հուշարձանների ընդհանուր թվի 0,4 %-ը։ Երեք հուշարձաններցանկում ընդգրկված են մշակութային չափանիշներով, իսկ մեկը բնության հուշարձան է, որը ճանաչվել է առանձնահատուկ գեղեցկության ու գեղագիտական կարևորության բնության ֆենոմեն (չափանիշ vii)։ Բացի այդ՝ 2014 թվականի դրությամբ Բելառուսի տարածքում գտնվող 10 օբյեկտներ համարվում են համաշխարհային ժառանգության ցանկում ընդգրկվելու թեկնածուներ ։ 1988 թվականի հոկտեմբերի 12-ին Խորհրդային Սոցիալիստական Հանրապետությունների Միությունը,որի կազմում էր այն ժամանակ Բելառուսը, ընդունում է Մշակութային ու բնության համաշխարհային ժառանգության պահպանության մասին կոնվենցիա. Սակայն Բելառուսի տարածքում գտնվող առաջին հուշարձանն այդ ցանկում ընդգրկվում է միայն 1992 թվականին՝ ՅՈՒՆԵՍԿՕ-ի համաշխարհային ժառանգության կոմիտեի 16-րդ նստաշրջանում, երբ Բելառուսն արդեն անկախ պետություն էր։
Ցանկ
Ցանկում օբյեկտները ներկայացված են ըստ Բելառուսի ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկման տարեթվի։
Նախնական ցանկը
Ցանկում նշված են ըստ ընդգրկման տարեթվի։ Տվյալ ցանկում ներկայացված են Բեառուսի կողմից առաջարկված թեկնածուներ, որոնցից պիտի ընտրվեին ՅՈՒՆԵՍԿՕ-ի համաշխարհային ժառանգության ցանկում ընդգրկվելիք հուշարձանները։
Արտաքին հղումներ
Կատեգորիա:Համաշխարհային ժառանգություն Բելառուսում Կատեգորիա:Ցանկեր:Բելառուս Կատեգորիա:Համաշխարհային ժառանգության ցանկեր
Դանիերեն Վիքիպեդիա
Դանիերեն Վիքիպեդիա (Dansk Wikipedia), Վիքիպեդիա բազմալեզու և ազատ հանրագիտարանի դանիերեն տարբերակն է։
Ինչպես և բոլոր Վիքիմեդիա-նախագծերը, Դանիերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։
Արտաքին հղումներ
Դանիերեն
Եդեսիայի ճակատամարտ
Եդեսիայի ճակատամարտ, ճակատամարտ, որը տեղի է ունեցել 259 թվականին` Հռոմեա-պարսկական պատերազմների ընթացքում։
Ճակատամարտը տեղի է ունեցել Հռոմեական կայսրության կայսր Վալերիան I-ի 70 000-անոց բանակի և Սասանյան Պարսկաստանի արքա Շապուհ I-ի 40 000 հոգուց կազմված բանակային կորպուսների միջև։
Ճակատամարտի ընթացք
Պարսից Շապուհ թագավորի խմբերը բազմիցս ներթափանցել են Հռոմեական կայսրության Արևելյան սահմանների մոտ` Արաբական թերակղզի։
Հռոմեացիները հաջողությամբ գրավում են Սիրիան։ Հետո նաև գրավում են Եդեսիան, որտեղ երկու բանակների հրամանատարները հանդիպում են իրար։
Պատերազմը ավարտվում է հռոմեական 70,000-անոց բանակի կատարյալ ջախջախմամբ։ Կայսրը գերեվարվում է և գերության մեջ էլ կնքում իր մահկանացուն։
Գրականություն
Կատեգորիա:Հռոմեա-պարսկական պատերազմի ճակատամարտեր Կատեգորիա:Հռոմեական կայսրության ճակատամարտեր Կատեգորիա:Շանլըուրֆայի մարզի պատմություն
(20477) Անաստրոդա
(20477) Անաստրոդա (Anastroda), աստերոիդ աստերոիդների հիմնական գոտում։ Հայտնաբերվել է 1999 թվականի հուլիսի 14-ին ԼԻՆԵԱՐ ծրագրի կողմից Սոկոռոյում ։
Անաստրոդա աստերոիդը պատկանում է Վեստայի աստերոիդների ընտանիքը, որի մեջ ներառված են այս պահին հայտնի 6051 անդամներ։ Ընտանիքի ներքին սահմանը անցնում է 2,26 ա. մ. հեռավորության վրա Արեգակից, իսկ արտաքին սահմանը՝ 2,48 ա. մ.-ի վրա։
Ըստ Տոլենի սպեկտրալ դասակարգման պատկանում է V դասին ։
Տնտեսական լիբերալիզմ
Տնտեսական լիբերալիզմը (ազատականացում), որը նաև կոչվում է լիբերալ կապիտալիզմ, յուրահատուկ  հատկանիշներով  կազմակերպված  տնտեսական համակարգ է, ինչը նշանակում է, որ տնտեսական որոշումները մեծ մասամբ ընդունվում են անհատների կամ տնային տնտեսությունների կողմից, այլ ոչ թե հավաքական հաստատությունների կամ կազմակերպությունների։ Այն իր մեջ ներառում է տնտեսական քաղաքականության տարբեր բաժիններ, բայց դրա հիմքում ընկած է շուկայական տնտեսության  և մասնավոր սեփականության  զարգացմանը։ Չնայած տնտեսական լիբերալները նույնպես կարող են որոշակի չափով աջակցել կառավարության կարգավորմանը, սակայն նրանք դեմ են, որ ազատ շուկայում լինի  կառավարության միջամտությանը, եթե դա խանգարում է ազատ առևտրի զարգացմանը և բաց մրցակցությանը։
Տնտեսական լիբերալիզմը կապված է ազատ շուկաների և կապիտալ ակտիվների մասնավոր սեփականության հետ։ Պատմականորեն՝ տնտեսական լիբերալիզմը առաջացել է մերկանտիլիզմին և ֆյոդալիզմին ի պատասխան։ Այսօր տնտեսական լիբերալիզմը նույնպես համարվում է հակակշռող գործիք ոչ կապիտալիստական տնտեսական կարգադրություններին, ինչպիսիք են սոցիալիզմը և պլանավորված տնտեսությունը ։ Այն նաև հակադրվում է պաշտպանողական քաղաքականությանը՝ ազատ առևտրին և բաց շուկաներին աջակցելու պատճառով։
Տնտեսություն, որը կառավարվում է այս հրամանների համաձայն, կարող է բնութագրվել որպես լիբերալ տնտեսություն։
(5026) Մարտես
(5026) Մարտես (Martes), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 22-ին Անտոնին Մրկոսի կողմից Կլետում ։
Տնտեսական լիբերալիզմ
Ծագում
Փաստարկները՝ հօգուտ տնտեսական լիբերալիզմի, նպաստեցին լուսավորության շրջանում դեմ լինել մերկանտիլիզմին և ֆեոդալիզմին։ Այն առաջին անգամ վերլուծվել է Ադամ Սմիթի կողմից «Ազգերի հարստության բնույթը և պատճառները» հարցման մեջ (1776), որը պաշտպանում էր շուկայական տնտեսության մեջ կառավարության նվազագույն միջամտությունը, չնայած որ դա անպայմանորեն դեմ չէր պետության հիմնական հանրային ապրանքների տրամադրմանը ։ Սմիթը պնդում էր, որ եթե յուրաքանչյուրը  կարողանա արտադրություն իրականացնել  ազատ տնտեսական համակարգում, քան պետության կողմից վերահսկվի, արդյունքում կլինի անընդհատ աճող բարեկեցիկ և ներդաշնակ ավելի հավասար հասարակություն։ Սա նախադրյալ է հանդիսացել 18-րդ դարի վերջին կապիտալիստական տնտեսական համակարգի անցնելու քայլին և մերկանտիլիստական համակարգի հետագա անկմանը։
Մասնավոր գույքը և անհատական պայմանագրերը տնտեսական լիբերալիզմի հիմքերն են։ Վաղ տեսությունը հիմնված էր այն ենթադրության վրա, որ անհատների տնտեսական գործողությունները հիմնականում հիմնված են ինքնազարգացման (անտեսանելի ձեռք) վրա, և այն թույլ է տալիս իրենց գործել առանց որևէ սահմանափակումների, ինչը ամենալավ արդյունքը կտա բոլորի համար (ինքնաբուխ կարգ), սակայն պայմանով, որ գոնե գոյություն կունենան հանրային տեղեկատվության և արդարադատության նվազագույն չափանիշներ։ Օրինակ՝  ոչ մեկին չպետք է թույլ տրվի հարկադրել, գողանալ կամ խարդախություն կատարել, ինչպես նաև  կա խոսքի և մամուլի ազատություն։
(5026) Մարտես
Միջին հեռավորությունը Արեգակից կազմում է 2,378062 ա. մ., առավելագույնը մոտենում է 1,8034 ա. մ. հեռավորության վրա և հեռանում 2,9527 ա. մ. ։ Արեգակի շուրջ մեկ ամբողջական պտույտ է կատարում 1339,47 երկրային օրվա ընթացքում, իր ուղեծրով շարժվելով միջինում 0,268763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,29° անկյուն։
Տնտեսական լիբերալիզմ
Ծագում
Սկզբում տնտեսական լիբերալները ստիպված էին պայքարել ֆեոդալական արտոնությունների կողմնակիցների դեմ՝ հարուստ, արիստոկրատական ավանդույթների և թագավորների իրավունքների համար ազգային տնտեսությունները սեփական անձնական շահերով օգտագործելու համար։ 19-րդ դարի վերջից մինչև 20-րդ դարի սկիզբը այդ երևույթը հիմնականում վերացավ։
(5026) Մարտես
Անվանում
Աստերոիդը իր անվանումն ստացել է Կլետ լեռան անտառներում բնակվող անտառային կզաքիսի (Martes martes) և քարակզաքիսի (Martes foina) լատիերեն անվանումից։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տնտեսական լիբերալիզմ
Դիրք պետական միջամտության վերաբերյալ
Տնտեսական լիբերալիզմը դեմ է կառավարության միջամտությանը այն հիմքով, որ պետությունը հաճախ սպասարկում է գերիշխող բիզնես շահերին՝ շեղելով շուկան իրենց օգտին և դրանով իսկ հանգեցնում է անարդյունավետ հետևանքների։ Օրդոլիբերալիզմի և դասական լիբերալիզմի վրա հիմնված սոցիալական լիբերալիզմի տարբեր դպրոցներ պետության համար ունեն ավելի նշանակալի դեր, բայց նրանք չեն ձգտում մասնավոր ձեռնարկությունն ու ազատ շուկան փոխարինել պետական ձեռնարկությամբ և տնտեսական պլանավորմամբ։ Օրինակ՝ սոցիալական շուկայական տնտեսությունը մեծապես ազատ շուկայական տնտեսությունն է, այն հիմնված է անվճար գների համակարգի և մասնավոր սեփականության վրա, բայց աջակցում է կառավարության գործունեությանը՝ խթանելու մրցակցային շուկաները և սոցիալական բարեկեցության ծրագրերը` շուկայական արդյունքներից բխող սոցիալական անհավասարությունները լուծելու համար։
Պատմաբան Քեթլին Գ. Դոնոհյունը պնդում էր, որ XIX դարում Միացյալ Նահանգներում դասական լիբերալիզմն առանձնահատուկ հատկություններ ուներ ի տարբերություն Բրիտանիայի.
Մատենագրություն
"Դասական լիբերալ տեսության [Եվրոպայում] հիմնական գաղափարը laissez-faire  (կառավարության ոչ մի միջամտություն) էր։ Ամերիկյան դասական լիբերալների ճնշող մեծամասնության համար, սակայն, «laissez-faire» - ը ընդհանրապես չէր նշանակում կառավարության ոչ մի միջամտություն։ Ընդհակառակը, նրանք գտնում էին, որ կառավարությունը պիտի սակագներ, երկաթուղային սուբսիդիաներ և ներքին բարելավումներ առաջարկի, այս բոլորն էլ շահավետ կլիներ արտադրողներին։ Նրանք ուզում էին, որ միջամտություն չլինի սպառողների կողմից ։"
Ծանոթագրություններ
Կատեգորիա:Դասական լիբերալիզմ Կատեգորիա:Տնտեսական լիբերալիզմ Կատեգորիա:Տնտեսություն Կատեգորիա:Տնտեսական պատմություն
Բալկովցի (գյուղ, Վոլոչիսկի շրջան)
Բալկովցի (Бальківці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Բալկովցի գյուղում բնակվում էր 847 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 3137,04 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Վոլոչիսկի շրջանի բնակավայրեր Կատեգորիա:Ուկրաինայի գյուղեր
Պուտևայա Ուսադբա 61 կմ
Պուտևայա Ուսադբա 61 կմ (Путевая Усадьба 61 км), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Կոլսկի շրջանի բնակավայրեր
Սեուլի ամրապատ
Սեուլի ամրապատ (서울 漢陽都城), քարից, փայտից և այլ նյութերից կառուցված պարիսպ՝ Սեուլ քաղաքը զավթիչներից պաշտպանելու նպատակով։ Պարիսպը կառուցվել է 1396 թվականին ցուցադրելու և պաշտպանելու Սեուլ քաղաքի սահմանները։ Ժամանակին այն կոչվում էր Hansung։ Պարիսպը ձգվում է 18․6 կմ ՝ Սեուլի չորս լեռների լանջերի երկայնքով՝ Բուգակսան, Ինվագսան, Նաքսան և Նամսան։  Ներկայում պատի 12 կիլոմետրանոց հատվածը համարվում է պատմական վայր և համապատասխանաբար պահպանվում է դարպասների, ջրային դարպասների և ազդանշանային կրակի բլուրների հետ միասին։ Նամսան լեռան հյուսիսային, արևելյան և հարավային հատվածներում իրականացվել են լայնածավալ վերականգնման աշխատանքներ, քանի որ դրանց մի մասը վնասվել, մյուս մասն էլ ամբողջությամբ ավերվել էր Ճապոնական կայսրության օրոք (1910-1945թթ․)։
Կառուցում
Թագավոր Տխեջոյի կողմից Չոսոն դինաստիայի հիմնադրումից հինգ տարի անց՝ 1395 թվականին, թագավորը հիմնեց կառավարության գրասենյակը, որպեսզի կառուցվի Սեուլը պաշտպանող ամրությունը։ Նա հրամայեց Ջոն դո Ջոնին գտնել վայր և համապատասխան հաշվարկներ կատարել։ 1395 թվականի հունվարի 1-ին (ըստ լուսնային օրացույցի) թագավոր Տխեջոն հիմքի դրման արարողություն իրականցրեց։ 197․400 երիտասարդներ երկու տարվա ընթացքում իրականացրել են կառուցումը և ավարտել են Բուգակսան, Ինվագսան, Նաքսան և Նամսան լեռների երկայնքով ընթացող պատերզամի ավարտից 98 օր անց։ Պարիսպը բաղկացած է եղել 8 դարպասից, որոնցից բոլորն ի սկզբանե կառուցվել են 1396-1398 թթ․ ընթացում։